Diari Oficial de la Generalitat Valenciana


Sumari del DOGV 2650, del 21-12-1995 (1995/836999)

ORDRE de 24 de novembre de 1995, de la Conselleria d'Agricultura i Medi Ambient, per la qual es convoquen set beques per a postgraduats.
----------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/11/24/(1)/dof/vci/html**

### Dades del document

Número de DOGV
:   2650

Data del DOGV
:   21-12-1995

Secció del DOGV
:   DISPOSICIONS GENERALS

Número del document
:   1995/836999


Data del document
:   24-11-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 24 de novembre de 1995, de la Conselleria d'Agricultura i Medi Ambient, per la qual es convoquen set beques per a postgraduats.   
Els pressupostos de la Generalitat Valenciana per a 1996 preveuen la contractació de becaris per a la realització d'estudis i la preparació de documentació relativa al sector agrari valencià.  
Per això, fent ús de les facultats que tinc conferides,  
ORDENE  
Article primer  
La Conselleria d'Agricultura i Medi Ambient convoca set beques per a la formació professional de postgraduats en cadascuna de les àrees detallades en l'annex I, que es regiran pel que es disposa en aquesta ordre i en el Decret 108/1992, de 6 de juliol, del Govern Valencià (DOGV núm. 1.827, de 16.07.92).  
Podran optar a l'obtenció de les beques els enginyers agrònoms, els llicenciats en Ciències Econòmiques, Dret i Història i Geografia.  
Els beneficiaris per la concessió d'aquestes beques no podran rebre simultàniament cap tipus de remuneració econòmica fixa.  
Article segon  
El període de gaudi de les beques de l'àrea d'estudis, estadístiques agràries i Unió Europea serà de l'01.01.96 al 31.12.96, o de 12 mesos comptadors des de l'adjudicació, condicionat a que en la Llei de Pressupostos de la Generalitat Valenciana per a l'exercici de 1997 es consigne la quantitat pertinent.  
El període de gaudi de les beques de l'àrea de biblioteconomia i documentació serà de l'01.01.96 al 31.05.96, o de cinc mesos comptadors des de la adjudicació, tots ells dins de l'any 1996.  
Article tercer  
Les beques tindran una dotació de 150.000 pessetes mensuals cadascuna, amb un import total màxim, tenint en compte el període de gaudi, d'1.800.000 pessetes per beca. Es finançaran a càrrec del capítol IV del programa 711.10 dels pressupostos de la Generalitat Valenciana per a 1996.  
Article quart  
Els becaris faran les funcions que els assigne la Secretaria General, a fi d'assolir els objectius de pràctica professional i formació en les àrees corresponents. El temps de dedicació serà de 35 hores setmanals. El treball es farà a València.  
El becari disposarà d'un màxim de 30 dies per a dedicar-se a altres temes de formació, distribuïts en períodes d'un mínim de set dies.  
Article cinqué  
Les sol·licituds, emplenades segons el model de l'annex II, aniran dirigides al secretari general de la Conselleria d'Agricultura i Medi Ambient. Hauran de ser presentades en el Registre General d'aquesta Conselleria, carrer d'Amadeu de Savoia, número 2 (CP 46915), València, en el termini de 15 dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana.  
Juntament amb la sol·licitud, s'adjuntarà el currículum, on s'inclourà l'expedient acadèmic i tot tipus de mèrits professionals.  
El currículum es valorarà segons el barem següent:  
a) Expedient acadèmic: fins a 3 punts.  
b) Cursos relacionats amb l'àrea de formació de la beca: fins a 1 punt.  
c) Experiència professional relacionada amb l'àrea de formació de la beca: fins a 3 punts.  
d) Idiomes: fins a 1 punt.  
e) Coneixements de valencià: fins a 1 punt.  
f) Altres mèrits: fins a 1 punt.  
Només es tindran en compte els mèrits que siguen acreditats documentalment.  
Els candidats que obtinguen 6 punts o més en la valoració del currículum seran convocats a la realització d'una entrevista sobre coneixements generals del sector agrari valencià, la data de la qual es farà pública mitjançant un anunci en el tauler de la Conselleria d'Agricultura i Medi Ambient, carrer d'Amadeu de Savoia, número 2 (CP 46228), València, al primer pis, a partir del quart dia natural de l'acabament del termini de presentació de sol·licituds.  
L'entrevista es valorarà fins a 10 punts.  
Per a l'àrea d'estudis, estadístiques agràries i Unió Europea se seleccionaran els candidats per ordre de puntuació.  
Per a l'àrea de biblioteconomia i documentació se seleccionarà el candidat que obtinga la major puntuació total.  
Article sisé  
Les beques es concediran per resolució de la Secretaria General de la Conselleria d'Agricultura, Pesca i Alimentació, en el termini màxim de dos mesos comptadors a partir de la publicació d'aquesta ordre, a proposta d'una comissió avaluadora formada per:  
President: Elías Amor Bravo (cap de la Divisió de Planificació i Control).  
Secretari: Francisco Aparisi Quereda (cap de la Secció d'Anàlisis Estadístic del Servei d'Estudis Agraris i Comunitaris).  
Vocal: Marta Ponce González (cap de la Secció d'Estudis Socials Agraris del Servei d'Estudis Agraris i Comunitaris).  
Vocal: Vicente Peris Alcayde (tècnic d'estudis agraris dels Serveis Territorials de València).  
Vocal: Francesc Salom Salom (Estadístic del Servei d'Estudis Agraris i Comunitaris).  
Suplents:  
President: José Antonio Franco Vila (cap del Servei de Estudis Agraris y Comunitaris).  
Secretari: Miquel Hurtado Sanchis (tècnic d'estudis agraris dels Serveis Territorials de València).  
Vocal: Francisco Luján Salvador (cap del Negociat de Preus Agraris del Servei d'Estudis Agraris i Comunitaris).  
Vocal: Vicente Almenar Cubells (cap del Negociat d'informació agrària del Servei d'Estudis Agraris i Comunitaris).  
Vocal: Beatriz Castell Esteve (tècnic d'anàlisis de la CEE del Servei d'Estudis Agraris i Comunitaris).  
La presentació de sol·licituds implica l'acceptació del contingut d'aquesta convocatòria.  
Es constituirà una borsa de reserva per a cada àrea amb els aspirants que no resulten adjudicataris de les beques, prioritzats per ordre de puntuació, per tal de cobrir les vacants que per renúncia puguen produir-se durant el període de gaudi.  
Article seté  
Amb la finalitat de donar cobertura sanitària a les persones a les quals s'adjudiquen les beques, aquestes persones s'inclouran en una pòlissa col·lectiva subscrita amb Asisa.  
Article vuité  
Les incidències que hi haja durant el període de gaudi de la beca seran resoltes en expedient contradictori pel secretari general, el qual pot revocar-les en cas d'incompliment de les obligacions per part dels becaris.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 24 de novembre de 1995  
La consellera d'Agricultura i Medi Ambient,  
M.ª àNGELS RAMóN-LLIN I MARTíNEZ  
ANNEX I  
àrees de formació de les beques i titulació requerida  
1. Biblioteconomia i documentació: una beca.  
Titulació vàlida: llicenciat/ada en Història i Geografia.  
2. Estudis, estadístiques agràries i Unió Europea: sis beques.  
Titulació vàlida: enginyer/ra agrònom/ma, llicenciat/ada en Ciències Econòmiques i llicenciat/ada en Dret.  
ANNEX II  
Model de sol·licitud  
Convocatòria de beques de la Conselleria d'Agricultura i Medi Ambient.  
àrea de la beca sol·licitada: ...  
Primer cognom: ...  
Segon cognom: ...  
Nom: ...  
Data de naixement: ...  
Nacionalitat: ...  
DNI: ...  
Domicili: ...  
Població: ... CP: ...  
Telèfon: ...  
Llicenciat/ada en/enginyer/ra: ...  
Mèrits al·legats: ...  
València, ... de .... de 199...   
CONSELLERIA D'AGRICULTURA I MEDI AMBIENT  
SECRETARIA GENERAL


Còpia Permalink ELI